Id-Deċiżjoni tal-Kummissjoni
ta' l-20 ta' Settembru 1994
li tirrigwarda ċerti mizuri rigward il-prodotti mis-sajd u l-molluski bivalvi li joriġinaw u li jiġu mill-Albanija
(Test b'relevanza għaż-ŻEE)
(94/621/KE)
IL-KUMMISSJONI TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra d-Direttiva tal-Kunsill 91/496/KEE tal-15 ta' Lulju 1991 li tistabbilixxi l-prinċipji li jirregolaw l-organizzazzjoni tal-kontrolli veterinarji fuq l-annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE [1], kif l-aħħar emendati bid-Deċiżjoni 92/438/KEE [2], u partikolarment l-Artikolu 18(1) tagħha,
Wara li kunsidra d-Direttiva tal-Kunsill 90/675/KEE ta' l-10 ta' Diċembru 1990 li tistabilixxi l-prinċipji li jirregolaw l-organizzazzjoni tal-kontrolli veterinarji fuq prodooti li jidħlu fil-Komunità minn pajjiżi terzi [3], kif l-aħħar emendata bid-Direttiva 92/118/KEE [4], u partikolarment l-Artikolu 19(1) tagħha,
Billi instabu każi ta' kolera fl-Albanija;
Billi l-preżenza tal-kolera fl-Albanija x'aktarx tikkostitwixxi periklu serju għas-saħħa pubblika; dan jeħtieġ l-adozzjoni mħaffa fuq livell tal-Komunità tal-miżuri prottetivi meħtieġa li jirrigwardaw il-prodotti mis-sajd u l-molluski bivalvi;
Billi, fin-nuqqas ta' garanziji tas-saħħa mill-awtoritajiet Albaniżi, huwa meħtieġ li tkun ipprojbita l-importazzjoni tal-prodotti tas-sajd u tal-molluski bivalvi li joriġinaw minn jew ġejjin mill-Albanija,
ADOTTAT DIN ID-DEĊIŻJONI:
Artikolu 1
L-Istati Membri għandhom jipprojbixxu l-importazzjoni tal-prodotti mis-sajd u tal-molluski bivalvi li joriġinaw minn jew ġejjin mill-Albanija.
Artikolu 2
L-Istati Membri għandhom ibidlu l-miżuri li japplikaw għall-importazzjoni sabiex iġibuhom fl-istess linja ma' din id-Deċiżjoni. Huma għandhom minnufih jgħarrfu bihom lill-Kummissjoni.
Artikolu 3
Din id-Deċiżjoni għandha tibqa' tapplika sal-31 ta' Ottubru 1994.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fl-20 ta' Settembru 1985.